### Beslutningstema

I denne sag orienteres der om forsøgsordningen for kyst- og naturturisme, og [adresse] skal godkende oplægget til Temaplanstrategien Udvikling af [adresse].

### Historik

Kommunalbestyrelsen godkendte den 23. februar 2023 at sælge et område på [adresse] med mulighed for at etablere et hotelbyggeri

Økonomiudvalget orienteredes den 16. november 2022 om status for udbud af areal til hotelbyggeri, [adresse]

Kommunalbestyrelsen godkendte den 25. maj 2022 Mulighedsstudiet for [adresse] og at afsætte midler til planprocessen

Kommunalbestyrelsen godkendte den 22. december 2021 at sende et område på [adresse] i udbud, hvor der var mulighed for etablering af et hotelbyggeri

Kommunalbestyrelsen godkendte den 22. december 2021 forslaget til en videre proces for Mulighedsstudiet for Lakolk

Økonomiudvalget godkendte den 22. april 2021 den videre proces for Mulighedsstudiet for Lakolk

Økonomiudvalget godkendte den 10. december 2020 den videre proces for Mulighedsstudiet for Lakolk

Økonomiudvalget besluttede den 20. februar 2020 at igangsætte et Mulighedsstudie for [adresse]

### Sagsfremstilling

Jørgen Bertelsen og Klavs Carlsen har igen åbnet forsøgsordningen for kyst- og naturturisme. Forsøgsordningen fritager projekter for krav i plan- og naturbeskyttelseslovene.

Kystkommuner kan frem til 1. februar 2024 søge om at komme med i en forsøgsordning, som giver projekter med fokus på kyst- og naturturisme mulighed for at fravige nogle af planlovens regler for kystnærhedszonen og for at få dispensation fra klitfrednings- og strandbeskyttelseslinjen.

Forsøgsordningen har til formål at styrke dansk kyst- og naturturisme og derved skabe bedre grobund for arbejdspladser blandt andet inden for hotel- og restauration, feriehusudlejning, oplevelsesøkonomi, detailhandel, byggeri og transport.

Det betyder nye arbejdspladser i landdistrikterne og gode oplevelser for turister og de lokale.

Helt konkret giver forsøgsordningen mulighed for at fravige regler, der under normale omstændigheder stiller krav til, at der skal være en særlig planlægningsmæssig eller funktionel begrundelse for at bygge inden for kystnærhedszonen.

Det vil sige, at det bliver muligt for kystkommunerne at planlægge byggerier med turismefokus i den cirka tre kilometer brede kystnærhedszone uden for byer, der normalt skal friholdes for byggeri. Plan- og Klavs Carlsen stiller dog som krav, at turismeprojekterne skal være innovative og miljømæssigt bæredygtige.

En del af ansøgningsmaterialet er Kommunes planstrategi eller Temaplanstrategi med tilhørende miljørapport.

En temaplanstrategi under planloven er Kommunalbestyrelsens strategi for de kommende års prioriteringer, handlinger og tiltag for temaplanstrategiens indhold.

Temaplanstrategi Udvikling af [adresse]

Temaplanstrategien udarbejdes på baggrund af et ønske om at styrke turisterhvervet, herunder detailhandelen og overnatningsmulighederne i [adresse] på Rømø.

I strategien redegøres der for både den overordnet turismestrategi for [adresse] igennem Vestkystsamarbejdet og den nationale turismestrategi. Samt for Tønder kommunes overordnet turismestrategi og udviklingsplaner for Rømø og [adresse]. I forlængelse af udviklingsplanen for [adresse], redegøres der for Tønder Kommunes vurdering af turismen på Rømø og [adresse] et ønske om et kvalitetsløft på tværs af overnatningskapacitet, oplevelser og services, bla. igennem et Badehotel ved [adresse] butikscenter.

Hotellet ønskes placeret i den vestlige del af området på arealer, der i dag benyttes som campingplads, og i direkte tilknytning til [adresse] butikscenter. Hotelanlægget samles i én enhed, der ikke kan udstykkes. Derudover er der ønske om at muliggøre en landskabelig bearbejdning af arealerne indenfor klitfredningen, der i dag fremstår som slået plæne og anvendes til campingplads. Ønsket er at etablere et klitlandskab, der kan forenes med den eksisterende klit vest for [adresse] og herudover indplacere en spa-bygning og hotelværelser. Den landskabelige bearbejdning skal sikre, at området visuelt forenes med den eksisterende klit, der er vokset frem vest for [adresse].

Klitfredningen er en forbudszone med vægt på naturbeskyttelse og bekæmpelse af sandfygning. Lakolk Campingplads blev i 1953 udlagt som forsøgsordning efter anvisning fra flere lokale myndigheder, herunder den lokale klitfoged. Den klitfredede del af campingpladsen er uden naturindhold, og der er ikke registreret sandflugt i området.

Miljørapport

Rapporten beskriver miljøpåvirkningen på et overordnet stategisk plan. Dvs. at det kan udelukkes, at [adresse] i sig selv ikke vil påvirke miljøet. Men [adresse] kan ikke udelukke, at en senere kommuneplan eller lokalplan, der udmønter Temaplanens visioner, vil påvirke arten, naturtyper eller landskab. Derfor skal påvirkninger og afværgeforanstaltninger belyses i forbindelse med det videre arbejde.

Proces

Da en Temaplanstrategi er Kommunalbetyrelsens politiske tilkendegivelse, skal den ikke offentliggøres som forslag (som ved kommuneplan, kommuneplantillæg og lokalplaner), men når Kommunalbestyrelsens strategi offentliggøres, skal offentligheden have mulighed for at kommentere på strategien i mindst otte uger. Kommunalbetyrelsen kan efter offentlighedsperioden vælge at ændre strategien, hvorefter strategien skal offentliggøres.

Temaplanstrategien fremsendes til [adresse], Rømø-Tønder Turistforening, Rømø Lokalråd samt [adresse] og offentliggøres på plandata og Kommunes hjemmeside. Udover at strategien offentligøres, afholder forvaltningen møder med [adresse], Rømø-Tønder Turistforening og [adresse]. Under høringsperioden har offentligheden mulighed for at kommentere strategien, og høringssvarene bliver forelagt Kommunalbestyrelsen.

Den fremadrettede proces vil efter kommunalbestyrelsens behandling bestå af følgende elementer:

* Kommunalbestyrelsens behandling af Temaplanstrategi
* Otte ugers offentlig høring af Temaplanstrategi (fra den 27.10.2023 - til og med den 22.12.2023.)
* Kommunalbestyrelsens genbehandling af Temaplanstrategi

* Offentliggørelse af Kommunalbetyrelsens beslutning

* Ansøgning til forsøgsordningen for kyst- og naturturisme (frist 1. februar 2023)

* Svar på ansøgning til forsøgsordningen for kyst- og naturturisme (Medio 2024)

* Udarbejdelse af kommuneplantillæg og Lokalplan
* Udarbejdelse af miljørapport og miljøkonsekvensrapport

* Kommunalbestyrelsens behandling af udarbejdede planer og rapporter

* Otte ugers offentlig høring af udarbejdede planer og rapporter

* Kommunalbestyrelsens genbehandling af offentliggjorte planer
* Offentliggørelse af Kommunalbetyrelsens beslutning.

### Lovgrundlag

Planloven

Miljøloven

### Fagchefen for Teknik og Plan indstiller,

|  |  |
| --- | --- |
| at | Temaplanstrategien godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 5. oktober 2023, pkt. 9:

Indstillingen anbefales med den bemærkning, at der i temaplanstrategien præciseres, at hotelbyggeriet er samlet i én enhed, der ikke kan udstykkes. Derudover tilføjes historikken sagsfremstillingen.

F kan ikke følge indstillingen.

Beslutning fra Økonomiudvalget, 12. oktober 2023, pkt. 11:

Indstillingen anbefales.

F kan ikke følge indstillingen.

Albert Overgaard deltog ikke i mødet.

### Beslutning

Klima-, Vækst- og Udviklingsudvalgets indstilling godkendt.

Nana Henriksen (A), liste D og liste F kan ikke følge indstillingen.